**ОБЩИНСКА ИЗБИРАТЕЛНА КОМИСИЯ**

**ОБЩИНА РИЛА**

**ОБЛАСТ КЮСТЕНДИЛ**

**РЕШЕНИЕ № 46**

**гр. Рила, 16.10.2019г.**

**ОТНОСНО:** Определяне на член на ОИК Община Рила за предаване и приемане на избирателните списъци, съответно на списъка за гласуване с подвижна избирателна кутия на СИК/ПСИК и предаване и приемане на бюлетините и изборните книжа и материали, във връзка с провеждането на изборите за общински съветници и кмет на Община Рила на 27.10.2019г.

Съгласно чл. 215, ал. 1 и ал. 3 от Изборен кодекс в деня преди изборния ден СИК/ПСИК получават от Общинската администрация и от ОИК изборните книжа и материали по ал.1 от т.1 до т.14. По аргумент на чл. 215, ал. 4 от ИК за предаването и приемането на избирателните списъци и изборните книжа и материали, се подписват от председателят на СИК, съответно на ПСИК, определен от ОИК неин член и кметът на общината или определено от него със заповед длъжностно лице от общинската администрация протокол (Приложение № 82 – МИ и Приложение № 83 - МИ) и протокол (Приложение № 85 - МИ) от изборните книжа.

Водима от горното и на основание чл.215, ал. 4 от ИК, Общинската избирателна комисия

**РЕШИ:**

1. Определя Борянка Евгениева Гиргинова – член на ОИК, Община Рила, която съвместно с определеното със заповед на временно изпълняващия длъжността кмет на Община Рила длъжностно лице от общинската администрация да предадат на СИК/ПСИК на територията на Община Рила избирателните списъци/списък за гласуване с подвижна избирателна кутия, както и бюлетините и изборните книжа и материали за провеждането на изборите за общински съветници и кмет на Община Рила на 27.10.2019г.
2. Упълномощава определения в. т. 1 от настоящето решение член на ОИК съвместно с председателят/заместник – председателят на СИК/ПСИК и длъжностното лице от общинска администрация, гр. Рила, да подпише следните видове протоколи:
   1. Протокол за предаване и приемане на избирателен списък (Приложение № 82 - МИ);
   2. Протокол за предаване и приемане на списък за гласуване с подвижна избирателна кутия (Приложение № 83 - МИ);
   3. Протокол за предаване и приемане на изборни книжа и материали на СИК (Приложение № 85 - МИ);
   4. Протокол за предаване и приемане на изборни книжа и материали на ПСИК (Приложение № 86 - МИ);
   5. Протокол за предаване на сгрешен формуляр и приемане на нов формуляр на протокол на СИК/ПСИК (Приложение № 88 - МИ) ако е необходимо.

Настоящето Решение да се публикува на интернет страницата на ОИК, Община Рила и се обяви на общодостъпното място – информационното табло на комисията.

На основание чл. 88, ал. 1 от ИК, настоящето Решение подлежи на оспорване в тридневен срок от обявяването му пред Централната избирателна комисия.

**ПРЕДСЕДАТЕЛ:**

**/Елена Бозовайска/**

**СЕКРЕТАР:**

**/Добрина Божкова - Лопар/**